भोपाल। पेट्रोल-डीजल की बढ़ती कीमतों के खिलाफ कांग्रेस मंगलवार को राजधानी में प्रदर्शन करेगी। प्रदेश कांग्रेस अध्यक्ष कमलनाथ और प्रदेश कांग्रेस चुनाव अभियान समिति के अध्यक्ष ज्योतिरादित्य सिंधिया बैलगाड़ी पर सवार होकर मुख्यमंत्री निवास पहुंचकर घेराव और प्रदर्शन करेंगे। पार्टी के प्रदेश कार्यालय की ओर से सोमवार को दी गई जानकारी के अनुसार, अखिल भारतीय कांग्रेस कमेटी के महासचिव और प्रदेश प्रभारी दीपक बावरिया, पूर्व मुख्यमंत्री दिग्विजय सिंह, राज्यसभा सदस्य विवेक तन्खा, सांसद कांतिलाल भूरिया, पूर्व केंद्रीय मंत्री सुरेश पचौरी, नेता प्रतिपक्ष अजय सिंह भी इस प्रदर्शन में शामिल रहेंगे।